**Santa Eufemia de Vilarmosteiro** é unha das 18 parroquias do concello lugués do Páramo. Segundo o IGE en 2011 tiña 118 habitantes (66 mulleres e 52 homes), distribuídos en 12 entidades de poboación, o que supón unha diminución en relación ao ano 1999 cando tiña 134 habitantes.

Consta de 12 núcleos de poboación: Vilarmosteiro, Mundín, Lamacemón, Seoane, O Castro, A Ciguñeira, O Castro de Neira, Lamabecerros, A Cal, Vigodefondo, O Campo da Feira e San Xuliao.

Xeografía
---------

Na parroquia de Vilarmosteiro encóntrase o Campo da Feira do Páramo. O Campo da Feira consta dunha carballeira de máis de 7 hectáreas. Ó redor do Campo da Feira o concello do Páramo foi construíndo distintos edificios públicos que pasaron a constituír un novo núcleo, O Páramo: o pavillón polideportivo, o centro médico, o colexio público, a casa do médico, e finalmente no ano 2006 o concello mudou a capital para este lugar e o novo edificio multiúsos transformouse en casa do concello.

No ano 1976 comezaron a organizarse as Feiras e Festas de Primavera, co ánimo de recuperar a vitalidade na carballeira ante a ameaza da especulación urbanística. Estas feiras están organizadas pola Asociación de Amigos do Campo da Feira, creada por Jesús Méndez.

Historia
--------

A primeira referencia histórica que se coñece de **Vilarmosteiro** é do ano 1229, cando Vivian Froyaz se bateu en preito coa Encomenda de Portomarín polo padroado da Igrexa de Vilarmosteiro. Este documento é o primeiro documento escrito en galego máis antigo da provincia de Lugo. Curiosamente o segundo documento máis antigo en galego da provincia inclúe tamén o topónimo Vilarmosteiro.

Durante a Segunda República recoñecidos políticos do momento deron mítins políticos no Campo da Feira. O máis sonado foi o de Ramón Otero Pedrayo que se subiu a un estrado sobre varias cubas de viño diante da Casa do Zapateiro.

No ano 2000 os veciños de Vilarmosteiro crearon a Asociación Lares Unidos, coa pretensión de organizar as festas do San Vitorio, crear unha sede social propia, e a realización das actuacións necesarias para a construción dun novo camposanto parroquial.

Festas
------

A parroquia organiza en torno ó día 27 de agosto a festa do San Vitorio, instaurada a finais do século XIX polo párroco Juan Benito Quiroga. O día 16 de setembro celébrase unha misa pola Santa Eufemia, patroa desde antes do ano 1229.

Galería de imaxes
-----------------

* Monólito no Campo da feira do Páramo.Monólito no Campo da feira do Páramo.
* Pendello no Campo da feira do Páramo.Pendello no Campo da feira do Páramo.

Lugares e parroquias
--------------------

### Lugares de Vilarmosteiro

| Lugares da parroquia de Vilarmosteiro no concello do Páramo (Lugo) |  |
| --- | --- |
| O Agro | A Cal | O Campo da Feira | O Castro de Neira | A Ciguñeira | O Couso | Lamabecerros | Lamacemón | Mundín | A Ponte de Neira | San Xulián | Seoane | Vigo de Fondo | Vilarmosteiro |

### Parroquias do Páramo

| Galicia | Provincia de Lugo | Parroquias do Páramo |  |
| --- | --- |
| Adai (Santa Mariña) | Friolfe (San Xoán) | Gondrame (Santa María) | Grallás (Santo Estevo) | Moscán (Santa María Madanela) | Neira (Santa María Madanela) | Piñeiro (San Salvador) | Reascos (Santa María) | Ribas de Miño (Santiago) | A Ribeira (San Mamede) | Sa (Santiago) | San Vicente de Gondrame (San Vicente) | Santo André da Ribeira (San Pedro) | A Torre (San Martiño) | Vilafiz (Santa María) | Vilarmosteiro (Santa Eufemia) | Vilasante (Santa Cruz) | Vileiriz (San Salvador) |

Notas
-----

1. 1 2  Decreto 6/2000, do 7 de xaneiro, polo que se aproba o nomenclátor correspondente ás entidades de poboación da provincia de Lugo.
2. ↑  "DECRETO 229/2006, do 30 de novembro, polo que se aproba o cambio de capitalidade do Concello do Páramo".

Véxase tamén
------------

### Outros artigos

* Lugares do Páramo

|  |  |
| --- | --- |
| Control de autoridades | 
* Wd: Q12402248
* código INE: 27043160000

 |